**Uttakskriterier for representasjonsoppdrag for Team Norway Golf Junior 2020-2023**

**Om Team Norway Golf Junior**

Team Norway Golf Junior er en satsning – ikke et landslag. Det innebærer at utøvere tas ut til å delta på satsingen, det være seg treningssamlinger eller representasjonsoppdrag.

Ansvarlig coach for Team Norway Golf Junior er Geoff Dixon. Head Coach Richard Lindberg har overordnet ansvar for hele Team Norway Golf-satsingen.

**Mål**

Hovedmålet for Team Norway Golf er å «utvikle profesjonelle spillere som hevder seg på høyt internasjonalt nivå». Høyt internasjonalt nivå defineres som topp 250 på Rolex Rankings (kvinner) eller Official World Golf Ranking (menn).

Alle aktiviteter og uttak vil derfor ha som hensikt å utvikle og gjøre utøvere i stand til å på sikt nå et høyt internasjonalt nivå.

Skal man lykkes som profesjonell utøver på et høyt internasjonalt nivå, må man utvikle seg på mange områder. Team Norway Golf skal utvikle «hele» mennesket, og har derfor sterkt fokus på at man skal kunne kombinere utviklingen av golfen samtidig som man gjennomfører skolegang og utvikler seg som person.

**Fem prosesser som utgjør en rød tråd for arbeidet**

Resultater i tidlig alder er sjeldent et bevis for at en utøver vil lykkes i fremtiden. Det er «attituden» over tid som avgjør om noen lykkes på lang sikt. Det er derfor utarbeidet en «rød tråd» som definerer fem prosesser som utøver må beherske for å nå et høyt internasjonalt nivå: Fysisk – Mentalt – Sosialt – Teknisk – Strategisk (for nærmere beskrivelse, se golfforbundet.no/XXXX).

Disse prosessene jobbes det kontinuerlig med gjennom hele Team Norway Golf-strukturen. Det er det langsiktige målet som har hovedprioritet, og uttak baseres på den erfaringen og kunnskap Team Norway Golf-coachene har knyttet til den enkelte utøvers nivå på de fem prosessene.

Team Norway Golf opererer derfor med et uttakssystem som består av følgende tre hovedkriterier:

**Uttakskriterier for Team Norway Golf Junior**

**1: Utøvers Attitude – viljen til å gjøre jobben som skal til for å bli best**

Team Norway Coachenes opplevelse av utøvers indre driv/pågangsmot, utholdenhet/tålmodighet, evne til å tenke utvikling/læring, motstandsdyktighet, (evne til å tåle motgang).

**2: Utøvers resultater**

Oppnådde resultater i internasjonalt og på Srixon Tour / Garmin Norgescup utfra:

* Score
* Vanskelighetsgrad på bane
* Startfelt
* Værforhold

**3: Særskilte kvaliteter tilpasset den konkrete turnering**

Forhold som Team Norway Coach mener vil kunne påvirke utfallet av den konkrete turneringen. Dette kan være lagturnering vs individuelt spill, match vs slag, personlig kjemi utøvere imellom og utøvers alder.

Det kan på noen uttak dermed bli sånn at utøvere med mindre bra resultater blir tatt ut foran noen med bedre resultater på grunn av at Team Norway vurderer deres langsiktige sjanser for å lykkes er å være bedre!

Team Norway sender utøvere til turneringer med ulike hensikter. I noen turneringer er hensikten å måle seg mot de beste, mens andre turneringer kan være for å gi utøvere internasjonal erfaring. Det er ikke alltid de samme utøverne som blir tatt ut til de ulike oppdragene.

**Hvem er ansvarlig for uttak:**

Team Norway Golf Junior: Ansvarlig coach Geoff Dixon (i samspill med øvrige coacher i Team Norway Golf).

**Mer informasjon**

Team Norway Golf jobber etter Norges Golfforbunds verdier offensiv, ærlig og inkluderende. Dette skal også gjenspeiles i vår kommunikasjon.

Har du spørsmål eller tilbakemeldinger vil vi gjerne ha tilbakemeldinger.

Rickard Lindberg Geoff Dixon

Headcoach Team Norway Golf Ansvarlig Coach Team Norway Golf Junior

Rickard.lindberg@golfforbundet. Geoff.dixon@golfforbundet.no

+46 70 880 57 50 488 54 078